title: 2017 m. gegužės 24 d. Tarybos įgyvendinimo reglamentas (ES) 2017/890, kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis

text:
25.5.2017

               LT

               Europos Sąjungos oficialusis leidinys

               L 138/1

         TARYBOS ĮGYVENDINIMO REGLAMENTAS (ES) 2017/890
   2017 m. gegužės 24 d.
   kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2017 m. gegužės 17 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013), įtraukė vieną asmenį į asmenų ir subjektų, kuriems taikomos ribojamosios priemonės, sąrašą;

               (3)

               todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 24 d.

            Tarybos vardu

            Pirmininkas

         L. GRECH

      (1)  OL L 70, 2014 3 11, p. 1.

      PRIEDAS
      Šio reglamento priede nurodytas asmuo įtraukiamas į Reglamento (ES) Nr. 224/2014 I priede pateiktą sąrašą.
      A.   Asmenys

                  „12.

                  Abdoulaye HISSENE (alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye)

         Gimimo data: 1967 m.

         Gimimo vieta: Ndele, Bamingui-Bangoran, Centrinės Afrikos Respublika

         Pilietybė: Centrinės Afrikos Respublika

         Paso Nr.: CAR diplomatinis pasas Nr. D00000897, išduotas 2013 m. balandžio 5 d. (galioja iki 2018 m. balandžio 4 d.)

         Adresas: a) KM5, Bangis, Centrinės Afrikos Respublika, b) Nana-Grebizi, Centrinės Afrikos Respublika

         JT įtraukimo į sąrašą data:2017 m. gegužės 17 d.

         Kita informacija: Hissène anksčiau buvo jaunimo ir sporto ministras, Centrinės Afrikos Respublikos buvusio Prezidento Michel Djotodia kabineto narys. Prieš tai jis vadovavo politinei partijai „Patriotų už teisingumą ir taiką konventas“. Be to, jis save pasiskyrė Bangio nereguliarių karinių pajėgų vadu, visų pirma „PK5“ (trečiasis rajonas) rajone.

         Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

         Papildoma informacija:

                  Abdoulaye Hissène ir kiti „ex-Seleka“ nariai bendradarbiavo su grupuotės „anti-Balaka“ neramumus kurstančiais asmenimis – Centrinės Afrikos Respublikos (CAR) buvusio Prezidento François Bozizé sąjungininkais, įskaitant Maxime Mokom, siekdami skatinti smurtinius protestus ir susirėmimus 2015 m. rugsėjo mėn. nepavykusio bandymo nuversti Vyriausybę metu, kai tuo metu pereinamojo laikotarpio Prezidentė Catherine Samba-Panza dalyvavo 2015 m. JT Generalinėje Asamblėjoje. CAR Vyriausybė nurodė, kad Mokom, Hissène ir kiti vykdė įvairias nusikalstamas veikas, įskaitant žmogžudystę, padegimą, kankinimą ir marodieriavimą, susijusias su nepavykusiu perversmu.

                  2015 m. Hissène tapo vienas iš pagrindinių Bangio „PK5“ rajono nereguliarių karinių pajėgų, kurias sudarė daugiau kaip 100 asmenų, vadų. Eidamas šias pareigas jis trukdė laisvam judėjimui ir valstybės institucijų sugrįžimui į tą teritoriją, be kita ko, nelegaliai rinkdamas mokesčius už vežimo ir komercinę veiklas. Antroje 2015 m. pusėje Hissène veikė kaip buvusios grupuotės „Seleka“ atšakos „Nairobists“ atstovas Bangyje siekdamas atnaujinti draugiškus santykius su grupuotės „anti-Balaka“ kovotojais, kuriems vadovavo Mokom. Haroun Gaye ir Hissène vadovaujami ginkluoti asmenys dalyvavo 2015 m. rugsėjo 26 d. – spalio 3 d. Bangyje įvykdytuose smurtiniuose aktuose.

                  Įtariama, kad Hissène grupės nariai dalyvavo 2015 m. gruodžio 13 d. – konstitucinio referendumo dienos – atakoje, nukreiptoje į buvusios grupuotės „Seleka“ vadovo Mohamed Moussa Dhaffane automobilį. Hissène kaltinamas smurtinio akto organizavimu Bangio „KM5“ rajone, per kurį žuvo penki asmenys ir dvidešimt asmenų buvo sužeisti, o gyventojai negalėjo balsuoti konstituciniame referendume. Hissène sukėlė pavojų rinkimams išprovokuodamas įvairių grupuočių atsakomuosius išpuolius.

                  2016 m. kovo 15 d. Bangio M'poko oro uoste policija sulaikė Hissène ir perdavė jį nacionalinės žandarmerijos tyrimų padaliniui. Po to jo nereguliarios karinės pajėgos jį jėga išlaisvino ir pavogė vieną ginklą, kurį anksčiau buvo davusi MINUSCA įgyvendinant prašymą suteikti išimtį, kurį patvirtino Komitetas.

                  2016 m. birželio 19 d., vidaus saugumo pajėgoms „PK 12“ rajone suėmus musulmonus prekiautojus, Gaye ir Hissène nereguliarios karinės pajėgos Bangyje pagrobė penkis nacionalinės policijos narius. Birželio 20 d. MINUSCA tuos policininkus pabandė išlaisvinti. Hissène ir Gaye vadovaujami ginkluoti asmenys apsišaudė su taikdariais, kurie bandė išlaisvinti įkaitus. Susišaudymo metu žuvo ne mažiau kaip šeši asmenys ir vienas taikdarys buvo sužeistas.

                  2016 m. rugpjūčio 12 d. Hissène vadovavo 6 automobilių konvojui, vežusiam sunkiai ginkluotus asmenis. Iš Bangio bėgantį konvojų pietuose nuo Sibučio perėmė MINUSCA. Pakeliui į šiaurę konvojus apsišaudė su vidaus saugumo pajėgomis keliuose patikrinimo punktuose. Galiausiai konvojų sustabdė MINUSCA 40 km į pietus nuo Sibučio. Po daugybės šūvių MINUSCA sugavo 11 vyrų, tačiau Hissène ir dar keli kiti pabėgo. Suimti asmenys nurodė MINUSCA, kad konvojui vadovavo Hissène, o tikslas buvo pasiekti Brią ir dalyvauti buvusių „Seleka“ grupuočių asamblėjoje, kurią surengė Nourredine Adam.

                  2016 m. rugpjūčio ir rugsėjo mėn. ekspertų grupė du kartus vyko į Sibutį patikrinti Hissène, Gaye ir Hamit Tidjani konvojui priklausančius daiktus, kuriuos rugpjūčio 13 d. konfiskavo MINUSCA. Be to, grupė patikrino rugpjūčio 16 d. iš Hissène namų konfiskuotus šaudmenis. Šešiuose automobiliuose ir pas sulaikytus asmenis buvo rasta žudyti pritaikytos ir žudyti nepritaikytos karinės įrangos. 2016 m. rugpjūčio 16 d. Centrinė žandarmerija surengė atliko Hissène namų Bangyje kratą. Buvo rasta daugiau kaip 700 ginklų.

                  2016 m. rugsėjo 4 d. buvusios grupuotės „Seleka“ nariai, vykstantys iš Kaga-Bandoro šešiais motociklais paimti Hissène ir jo sąjungininkų, netoli Dékoa apšaudė MINUSCA. Šio įvykio metu žuvo vienas iš buvusios grupuotės „Seleka“ kovotojų, du taikdariai ir vienas civilis gyventojas.“


title: 2011 m. lapkričio 22 d. Komisijos įgyvendinimo reglamentas (ES) Nr. 1208/2011, kuriuo iš dalies keičiamas ir taisomas Reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą

text:
23.11.2011

               LT

               Europos Sąjungos oficialusis leidinys

               L 305/53

         KOMISIJOS ĮGYVENDINIMO REGLAMENTAS (ES) Nr. 1208/2011
   2011 m. lapkričio 22 d.
   kuriuo iš dalies keičiamas ir taisomas Reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103h straipsnio f punktą kartu su 4 straipsniu,
   kadangi:

               (1)

               atsižvelgiant į patirtį, įgytą valdant Reglamento (EB) Nr. 1234/2007 103ga straipsniu sukurtą vaisių vartojimo skatinimo mokyklose programą, ir siekiant palengvinti jos įgyvendinimą, būtina išaiškinti ir supaprastinti keletą Komisijos reglamento (EB) Nr. 288/2009 (2) nuostatų;

               (2)

               Reglamento (EB) Nr. 1234/2007 103ga straipsnio 2 dalyje reikalaujama, kad valstybės narės priimtų papildomas priemones, reikalingas tam, kad programa būtų veiksminga. Papildomoms priemonėms Sąjungos pagalba pagal vaisių vartojimo skatinimo mokyklose programą nėra skiriama. Todėl būtina tiksliau atskirti tokias priemones nuo informacijos priemonių, kurioms gali būti teikiama Sąjungos pagalba;

               (3)

               Reglamento (EB) Nr. 288/2009 5 straipsnio 1 dalyje nurodytos Sąjungos pagalbos skyrimo reikalavimus atitinkančios išlaidos. Siekiant užtikrinti tinkamą finansų valdymą ir išlaidų kontrolę, būtina aiškiau nurodyti, kokioms išlaidoms gali būti teikiama Sąjungos pagalba. Siekiant užtikrinti programos veiksmingumą, reikėtų numatyti, kad personalo išlaidoms Sąjungos pagalba neteikiama, išskyrus tam tikras tiesiogiai su programos įgyvendinimu susijusias personalo išlaidas;

               (4)

               patirtis parodė, kad Reglamente (EB) Nr. 288/2009 numatytas išsamias pagalbos taikymo ir pagalbos išmokėjimo taisykles yra sunku taikyti įstaigoms, kurios įgyvendinant vaisių vartojimo skatinimo mokyklose programą galėtų vykdyti stebėsenos, vertinimo ir informavimo užduotis tuo atveju, jei jos nesusijusios su produktų pristatymu. Todėl yra būtina išaiškinti sąlygas, kuriomis pagalba galėtų būti teikiama stebėsenos, vertinimo ir informavimo veiklai;

               (5)

               siekiant sumažinti pareiškėjų, kurie yra atsakingi tik už stebėsenos, vertinimo ir informavimo užduočių vykdymą, kontrolės reikalavimus, reikėtų supaprastinti kontrolės ir patikrinimų taisykles. Dėl specifinio tų užduočių pobūdžio reikėtų jiems netaikyti patikrinimų vietoje ir taikyti tik išsamius administracinius patikrinimus;

               (6)

               Reglamento (EB) Nr. 288/2009 3 straipsnio 5 dalies antrame sakinyje yra nenuoseklumo atskirose kalbų versijose dėl vaisių vartojimo skatinimo mokyklose programos įgyvendinimo valstybėse narėse. Tam tikrų kalbų versijose turėtų būti išaiškinta, kad valstybės narės, nusprendusios įgyvendinti daugiau nei vieną programą, turi parengti po atskirą strategiją kiekvienai programai;

               (7)

               todėl Reglamentą (EB) Nr. 288/2009 reikėtų atitinkamai iš dalies pakeisti ir ištaisyti;

               (8)

               programavimo tikslais ir siekiant užtikrinti, kad taisyklės nebus keičiamos jų taikymo laikotarpiu, reikėtų šiuo reglamentu padarytus pakeitimus taikyti nuo dabartinio vaisių vartojimo skatinimo mokyklose programos įgyvendinimo laikotarpio pradžios, t. y. nuo 2011 m. rugpjūčio 1 d.;

               (9)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 288/2009 pakeitimas
   Reglamentas (EB) Nr. 288/2009 iš dalies keičiamas taip:

               (1)

               3 straipsnio 4 dalis pakeičiama taip:
               „4.   Valstybės narės savo strategijose apibūdina, kokias papildomas priemones jos įdiegs tam, kad užtikrintų sėkmingą programos įgyvendinimą. Tos priemonės turi būti šviečiamojo pobūdžio ir turi būti skirtos tikslinės grupės žinioms apie vaisių ir daržovių sektorių arba sveikos mitybos įpročius gilinti; jas taikant gali būti įtraukti mokytojai ir tėvai.“.

               (2)

               5 straipsnis iš dalies keičiamas taip:

                           (a)

                           1 dalis iš dalies keičiama taip:

                                       i)

                                       pirma pastraipa pakeičiama taip:
                                       „Reglamento (EB) Nr. 1234/2007 103ga straipsnyje numatytos tokios Sąjungos pagalbos skyrimo reikalavimus atitinkančios išlaidos:

                                                   a)

                                                   vaisių ir daržovių, perdirbtų vaisių ir daržovių ir bananų produktų, kurie, įgyvendinant vaisių vartojimo skatinimo mokyklose programą, pristatomi į švietimo įstaigas, įsigijimo išlaidos;

                                                   b)

                                                   susijusios išlaidos, kurios tiesiogiai susijusios su vaisių vartojimo skatinimo mokyklose programos įgyvendinimu, turi apimti tik:

                                                               i)

                                                               įrangos įsigijimo, nuomos arba išperkamosios nuomos išlaidas, jei jos numatytos strategijoje;

                                                               ii)

                                                               12 straipsnyje nurodytos stebėsenos ir vertinimo veiklos, kuri turi būti tiesiogiai susijusi su vaisių vartojimo skatinimo mokyklose programa, išlaidas;

                                                               iii)

                                                               informavimo išlaidas, kurios turi būti tiesiogiai susijusios su platesnės visuomenės informavimu apie vaisių vartojimo skatinimo mokyklose programą, įskaitant 14 straipsnio 1 dalyje nurodytą plakatą; tos išlaidos taip pat gali apimti vieną ar daugiau toliau nurodytų informavimo priemonių ir veiklos rūšių:

                                                                           —

                                                                           informavimo kampanijas informaciją transliuojant, perduodant elektroniniu būdu, skelbiant laikraščiuose ir panašiose informacijos priemonėse;

                                                                           —

                                                                           informavimo sesijas, konferencijas, seminarus ir praktinius seminarus, skirtus informuoti plačiąją visuomenę apie programą ir panašius renginius;

                                                                           —

                                                                           informavimo ir skatinimo medžiagą, pavyzdžiui, laiškus, informacinius lapelius, brošiūras, suvenyrus ir kt.“;

                                       ii)

                                       įterpiama ši nauja pastraipa:
                                       „Pridėtinės vertės mokestis (PVM) ir išlaidos, susijusios su personalo išlaidomis, negali būti kompensuojami iš Sąjungos pagalbos, numatytos Reglamento (EB) Nr. 1234/2007 103ga straipsnyje, išskyrus personalo išlaidas, kurios sudaro dalį išlaidų, susijusių su veikla, nurodyta šios dalies pirmoje pastraipoje, kai tokią veiklą vykdo išorės paslaugų tiekėjai.“

                           b)

                           2 dalis pakeičiama taip:
                           „2.   Visa 1 dalies pirmos pastraipos b punkto iii papunktyje numatytų išlaidų suma turi būti nustatyto dydžio ir neviršyti atitinkamai valstybei narei Sąjungos skirtos pagalbos metinės sumos 5 % po 4 straipsnio 4 dalyje nurodyto galutinio pagalbos paskirstymo.
                           Visa 1 dalies pirmos pastraipos b punkto i ir ii papunkčiuose numatytų išlaidų suma neturi viršyti atitinkamai valstybei narei Sąjungos skirtos pagalbos metinės sumos 10 % po 4 straipsnio 4 dalyje nurodyto galutinio pagalbos paskirstymo.“

               (3)

               7 straipsnis pakeičiamas taip:
               „7 straipsnis
               Pagalbos paraiškas pateikusių pareiškėjų patvirtinimo sąlygos
               1.   Kompetentinga valdžios institucija patvirtina pareiškėjus, kai jie raštu įsipareigoja:

                           a)

                           naudoti pagal vaisių vartojimo skatinimo mokyklose programą, suderintą su šiuo reglamentu, finansuojamus produktus, skirtus švietimo įstaigos arba įstaigų, kurioms jie prašys skirti pagalbą, vaikams vartoti;

                           b)

                           naudoti pagalbą vaisių vartojimo skatinimo mokyklose programos stebėsenai ir vertinimui arba informavimui pagal programoje numatytą tikslą;

                           c)

                           grąžinti visą už atitinkamą kiekį neteisingai išmokėtą pagalbą, jei nustatoma, kad šie produktai nebuvo pristatyti 2 straipsnyje nurodytiems vaikams, arba kad ji buvo išmokėta už produktus, kurie neatitinka šio reglamento reikalavimų;

                           d)

                           nesąžiningo elgesio ar didelio aplaidumo atveju sumokėti sumą, lygią iš pradžių išmokėtos sumos ir sumos, kurią pareiškėjas turi teisę gauti, skirtumui;

                           e)

                           kompetentingų institucijų prašymu pateikti joms turimus patvirtinamuosius dokumentus;

                           f)

                           leisti atlikti visus valstybės narės kompetentingos institucijos nurodytus patikrinimus, visų pirma dokumentų ir fizinius patikrinimus.

                     2.   6 straipsnio 2 dalies e punkto ii papunktyje nurodytų pareiškėjų atveju taikomi tik šio straipsnio 1 dalies b, d ir e punktai.
               3.   6 straipsnio 2 dalies c, d, e, i punktuose nurodyti pareiškėjai turi papildomai įsipareigoti raštu saugoti įrašus, kuriuose nurodyti švietimo įstaigų pavadinimai ir adresai, arba, prireikus, švietimo įstaigas ir toms įstaigoms arba švietimo institucijoms parduotus arba pristatytus produktus ir jų kiekius.
               4.   Valstybės narės gali reikalauti, kad pareiškėjas įsipareigotų raštu papildomai.“.

               (4)

               8 straipsnis išbraukiamas.

               (5)

               10 straipsnis iš dalies keičiamas taip:

                           (a)

                           1 dalis pakeičiama taip:
                           „1.   Pagalbos paraiškos turi būti parengtos taip, kaip nurodyta valstybės narės kompetentingos institucijos.
                           6 straipsnio 2 dalies a–d punktuose ir e punkto i papunktyje nurodytų pareiškėjų pateiktose pagalbos paraiškose turi būti pateikta bent tokia informacija:

                                       a)

                                       ketinami paskirstyti kiekiai;

                                       b)

                                       švietimo įstaigos arba švietimo institucijos, su kuria susijusi šios pastraipos a punkte nurodyta informacija, pavadinimas ir adresas arba identifikavimo numeris;

                                       c)

                                       valstybės narės strategijoje nurodytas tikslinės grupės vaikų skaičius atitinkamoje švietimo įstaigoje;

                                       d)

                                       valstybių narių nustatyti patvirtinamieji dokumentai.“;

                           (b)

                           3 dalis papildoma šiuo sakiniu:
                           „Pagalbos paraiškų, pateikiamų pagal 12 straipsnį rengiamai vertinimo ataskaitai, pateikimo terminas – pirmojo mėnesio po 12 straipsnio 2 dalyje nurodyto vertinimo termino pabaigos paskutinė diena.“

                           (c)

                           4 dalies pirmasis sakinys pakeičiamas taip:
                           „Paraiškoje nurodytas sumas būtina pagrįsti, pateikiant kompetentingoms institucijoms turimus patvirtinamuosius dokumentus.“.

               (6)

               11 straipsnis iš dalies keičiamas taip:

                           (a)

                           1 dalyje įvadinė frazė pakeičiama taip:
                           „6 straipsnio 2 dalies a–d punktuose ir e punkto i papunktyje nurodytiems pareiškėjams pagalba mokama tik:“;

                           (b)

                           Įterpiama ši nauja 1a dalis:
                           „1a.   6 straipsnio 2 dalies a–d punktuose ir e punkto i papunktyje nurodytiems pareiškėjams pagalba mokama tik jiems pristačius susijusias prekes ar suteikus susijusias paslaugas ir pateikus atitinkamus dokumentinius įrodymus, kaip to reikalauja valstybių narių kompetentingos valdžios institucijos.“;

                           (c)

                           3 dalies antra pastraipa pakeičiama taip:
                           „Jei 10 straipsnio 3 dalyje nurodytas terminas uždelsiamas du mėnesius, pagalba sumažinama 1 % už kiekvieną papildomai uždelstą dieną.“.

               (7)

               12 straipsnio 2 dalis pakeičiama taip:
               „2.   Valstybės narės vertina savo vaisių vartojimo skatinimo mokyklose programų įgyvendinimą ir veiksmingumą. Valstybės narės iki 2012 m. vasario 29 d. praneša Komisijai apie 2010 m. rugpjūčio 1 d.–2011 m. liepos 31 d. laikotarpio vertinimo rezultatus. Už vėlesnius įgyvendinimo laikotarpius po 2012 m. vasario 29 d. valstybės narės atsiskaito iki kiekvienų penktų metų vasario mėn. pabaigos pateikdamos Komisijai vertinimo ataskaitą, apimančią praėjusį penkerių metų įgyvendinimo laikotarpį.“.

               (8)

               13 straipsnis iš dalies keičiamas taip:

                           (a)

                           1 ir 2 dalys pakeičiamos taip:
                           „1.   Valstybės narės imasi visų būtinų priemonių šio reglamento laikymuisi užtikrinti. Šios priemonės apima išsamų administracinį visų pagalbos paraiškų tikrinimą.
                           2.   Kai pagalbos prašo 6 straipsnio 2 dalies a–d punktuose ir e punkto i papunktyje nurodytas pareiškėjas, atliekant administracinius patikrinimus, tikrinami valstybių narių nustatyti patvirtinamieji dokumentai, susiję su produktų pristatymu. Be administracinių patikrinimų dar atliekamos patikros vietoje, kurios visų pirma skirtos patikrinti:

                                       a)

                                       7 straipsnyje nurodytą informaciją, įskaitant finansų apskaitą, pavyzdžiui, pirkimo ir pardavimo sąskaitas faktūras ir banko išrašus;

                                       b)

                                       subsidijuojamų produktų naudojimą pagal šį reglamentą, ypač jei yra pagrindo įtarti kokį nors pažeidimą.“;

                           (b)

                           Įterpiama ši nauja 2a dalis:
                           „2a.   Kai pagalbos prašo 6 straipsnio 2 dalies a–d punktuose ir e punkto ii papunktyje nurodytas pareiškėjas, atliekant administracinius patikrinimus tikrinamos pristatytos prekės, suteiktos paslaugos ir deklaruojamų išlaidų teisingumas.“

                           (c)

                           3 dalies pirma pastraipa pakeičiama taip:
                           „Visos patikros vietoje, atliekamos kiekvienu laikotarpiu, kuris prasideda rugpjūčio 1 d. ir baigiasi liepos 31 d., apima ne mažiau kaip 5 % nacionaliniu lygmeniu paskirstytos pagalbos ir ne mažiau kaip 5 % visų 6 straipsnio 2 dalies a–d punktuose ir e punkto i papunktyje nurodytų pareiškėjų.“;

                           (d)

                           6 dalies pirmame sakinyje nuoroda į e punktą pakeičiama nuoroda į 6 straipsnio 2 dalies e punkto i papunktį.

               (9)

               14 straipsnis iš dalies keičiamas taip:

                           (a)

                           2 dalis pakeičiama taip:
                           „2.   Jei valstybės narės nusprendžia nenaudoti 1 dalyje nurodyto plakato, jos turi savo strategijoje suprantamai paaiškinti, kaip jos informuos visuomenę apie programai įgyvendinti skirtą Europos Sąjungos finansinę pagalbą.“;

                           (b)

                           Įterpiama ši nauja 2a dalis:
                           „2a.   Bet kuriuo atveju svetainėse ar kitose 5 straipsnio 1 dalies b punkto iii papunktyje nurodytose informavimo ar viešinimo priemonėse, kuriomis informuojama apie valstybių narių vykdomą vaisių vartojimo skatinimo mokyklose programą, turi būti pavaizduota Europos Sąjungos vėliava ir nurodoma, kad vykdoma Europos vaisių vartojimo skatinimo mokyklose programa ir finansinę pagalbą teikia Europos Sąjunga.“.

               (10)

               15 straipsnio 1 dalies antros pastraipos a ir b punktai pakeičiami taip:

                           „a)

                           stebėsenos rezultatus, kaip numatyta 12 straipsnio 1 dalyje, e. pašto adresu AGRI-HORT-SCHOOLFRUIT@ec.europa.eu;

                           b)

                           patikrų vietoje, atliktų pagal 13 ir 16 straipsnius, detales ir išvadas e. pašto adresu AGRI-J2@ec.europa.eu.“.

         2 straipsnis
   Reglamento (EB) Nr. 288/2009 ištaisymas
   Netaikoma tekstui lietuvių kalba.
   3 straipsnis
   Įsigaliojimas ir taikymas
   Šis reglamentas įsigalioja septintąją dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 22 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 94, 2009 4 8, p. 38


title: 2011 m. balandžio 8 d. Komisijos įgyvendinimo reglamentas (ES) Nr. 347/2011, kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais

text:
9.4.2011

               LT

               Europos Sąjungos oficialusis leidinys

               L 96/21

         KOMISIJOS ĮGYVENDINIMO REGLAMENTAS (ES) Nr. 347/2011
   2011 m. balandžio 8 d.
   kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               Tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2010/11 prekybos metams buvo nustatyti Komisijos reglamente (ES) Nr. 867/2010 (3). Šios kainos ir muitų dydžiai buvo paskutinį kartą pakeisti Komisijos reglamentu (ES) Nr. 340/2011 (4).

               (2)

               Šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2010/11 prekybos metams, numatyti Reglamente (ES) Nr. 867/2010, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. balandžio 9 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 8 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 259, 2010 10 1, p. 3.

      (4)  OL L 94, 2011 4 8, p. 25.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95 tipinių kainų ir papildomų importo muitų dydžiai, taikomi nuo 2011 m. balandžio 9 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  49,18

                  0,00

                  1701 11 90 (1)

                  49,18

                  0,15

                  1701 12 10 (1)

                  49,18

                  0,00

                  1701 12 90 (1)

                  49,18

                  0,00

                  1701 91 00 (2)

                  49,96

                  2,48

                  1701 99 10 (2)

                  49,96

                  0,00

                  1701 99 90 (2)

                  49,96

                  0,00

                  1702 90 95 (3)

                  0,50

                  0,22

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2011 m. birželio 10 d. Komisijos įgyvendinimo reglamentas (ES) Nr. 561/2011, kuriuo baigiamas pardavimas, numatytas Reglamentu (ES) Nr. 447/2010, kuriuo pradedamas nugriebto pieno miltelių pardavimas konkurso tvarka

text:
11.6.2011

               LT

               Europos Sąjungos oficialusis leidinys

               L 152/23

         KOMISIJOS ĮGYVENDINIMO REGLAMENTAS (ES) Nr. 561/2011
   2011 m. birželio 10 d.
   kuriuo baigiamas pardavimas, numatytas Reglamentu (ES) Nr. 447/2010, kuriuo pradedamas nugriebto pieno miltelių pardavimas konkurso tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1), ypač į jo 43 straipsnio j punktą kartu su 4 straipsniu,
   kadangi:

               (1)

               Komisijos reglamentu (ES) Nr. 447/2010 (2) buvo pradėtas nugriebto pieno miltelių pardavimas konkurso tvarka pagal 2009 m. gruodžio 11 d. Komisijos reglamentą (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (3).

               (2)

               Remiantis 2012 m. maisto paskirstymo planu, bendras nugriebto pieno miltelių kiekis, kurio valstybėms narėms reikia pagal 2010 m. rugsėjo 14 d. Komisijos reglamento (ES) Nr. 807/2010, nustatančio išsamias maisto iš intervencinių atsargų tiekimo labiausiai nepasiturintiems asmenims Sąjungoje taisykles (4), 1 straipsnio 2 dalies a punktą, viršija šiuo metu turimą kiekį. Todėl tikslinga išsaugoti visas likusias intervencines nugriebto pieno miltelių atsargas.

               (3)

               Todėl Reglamento (ES) Nr. 447/2010 1 straipsniu pradėtas nugriebto pieno miltelių pardavimas konkurso tvarka turėtų būti baigtas, o tas Reglamentas turėtų būti panaikintas. Todėl valstybių narių intervencinių agentūrų pasiūlymai gauti po 2011 m. gegužės 17 d. 11.00 val. Briuselio laiku, nebetenka prasmės.

               (4)

               Kad ši žinia rinką pasiektų kuo greičiau ir būtų užtikrintas veiksmingas priemonės taikymas, šis reglamentas turėtų įsigalioti jo paskelbimo Europos Sąjungos oficialiajame leidinyje dieną.

               (5)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Baigiamas Reglamento (ES) Nr. 447/2010 1 straipsniu pradėtas nugriebto pieno miltelių pardavimas konkurso tvarka.
   2 straipsnis
   Reglamentas (ES) Nr. 447/2010 panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. birželio 10 d.

            Komisijos vardu, Pirmininko vardu

         Dacian CIOLOŞ

            Komisijos narys

      (1)  OL L 299, 2007 11 16, p. 1.

      (2)  OL L 126, 2010 5 22, p. 19.

      (3)  OL L 349, 2009 12 29, p. 1.

      (4)  OL L 242, 2010 9 15, p. 9.


title: 2015 m. spalio 21 d. Komisijos įgyvendinimo reglamentas (ES) 2015/1899, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.10.2015

               LT

               Europos Sąjungos oficialusis leidinys

               L 277/15

         KOMISIJOS ĮGYVENDINIMO REGLAMENTAS (ES) 2015/1899
   2015 m. spalio 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 21 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  40,5

                  MA

                  115,6

                  MK

                  60,3

                  TR

                  95,4

                  ZZ

                  78,0

                  0707 00 05

                  AL

                  38,5

                  MK

                  46,1

                  TR

                  112,1

                  ZZ

                  65,6

                  0709 93 10

                  MA

                  107,9

                  TR

                  143,0

                  ZZ

                  125,5

                  0805 50 10

                  AR

                  152,4

                  TR

                  101,4

                  UY

                  74,0

                  ZA

                  148,6

                  ZZ

                  119,1

                  0806 10 10

                  BR

                  249,3

                  EG

                  199,4

                  MK

                  96,9

                  PE

                  73,3

                  TR

                  167,2

                  ZZ

                  157,2

                  0808 10 80

                  AR

                  124,2

                  CL

                  121,6

                  NZ

                  137,0

                  US

                  120,3

                  ZA

                  157,5

                  ZZ

                  132,1

                  0808 30 90

                  TR

                  133,5

                  XS

                  96,6

                  ZZ

                  115,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.